**Α. Δεδομένα:**

Έστω, ένας ιδιοκτήτης χωραφιού θέλει να μεταβιβάσει το χωράφι του, π.χ. με αριθμό …. στο αγρότημα Θεσπρωτικού.

Το χωράφι όμως αυτό το είχε ενοικιασμένο ένας αγρότης, που οφείλει στον ΤΟΕΒ.

Ο ΤΟΕΒ ήδη βεβαίωσε τις οφειλές του αγρότη στην Δ.Ο.Υ.

Ο ιδιοκτήτης λοιπόν, προκειμένου να μεταβιβαστεί το χωράφι, ήρθε στον ΤΟΕΒ και ο ΤΟΕΒ του απάντησε ότι δεν γίνεται η μεταβίβαση επειδή το χωράφι οφείλει (Άρθρο 65 του ν. 2538/1997).

Μετά από αυτό ο ιδιοκτήτης πίεσε τον αγρότη να εξοφλήσει το χωράφι του.

Ο αγρότης, μετά από αυτά, πήγε στον λογιστή του και υπέβαλε ηλεκτρονικά ρύθμιση των οφειλών του, οφειλές από ΤΟΕΒ (με βάση τον ν. 4611/2019, ρύθμιση οφειλών σε έως 120 δόσεις).

Στην συνέχεια ήρθε με την ρύθμισή του αυτή στο γραφέιο του ΤΟΕΒ ζητώντας την «Βεβαίωση Μη Οφειλής» του χωραφιού αυτού.

**Β. Ερώτηση:**

**Ο ΤΟΕΒ θα του χορηγήσει αυτή την «Βεβαίωση Μη Οφειλής» του χωραφιού του, εφόσον ο οφειλέτης του προσκομίσει στον ΤΟΕΒ το Αποδεικτικό της Ρύθμισης των οφειλών του προς την Δ.Ο.Υ. (ή ακόμη και όταν του προσκομίσει επιπλέον κανά δυο δόσεις εξόφλησης της παραπάνω ρύθμισης);**

**Γ. Απάντηση:**

Ο ΤΟΕΒ δεν του χορηγεί την Βεβαίωση Μη Οφειλής, επειδή ακριβώς το χωράφι αυτό εξακολουθεί να οφείλει.

Η οφειλή του εξακολουθεί να ισχύει, έστω κι αν βρίσκεται στο στάδιο της ρύθμισης.

Μπορεί αυτός σε λίγο καιρό να μη αποπληρώσει την οφειλή του. Τότε θα απομείνει οφειλή.

Πώς λοιπόν θα του δοθεί η Βεβαίωση αυτή;

ΥΓ

Η ίδια ερώτηση θα μπορούσε να προκύψει κι όταν ο ΤΟΕΒ θα κληθεί να χηγήσει Βεβαίωση Μη Οφειλής Χωραφιών Οφειλέτη, εφόσον αυτό του ζητούσαν από το πρόγραμμα ΟΣΔΕ (Βεβαίωση παρόχου – φορέα άρδευσης για Ορθή και Νόιμιμη χρήση αρδευτικού νερού).